[pic] | KOMISIJA EVROPSKIH SKUPNOSTI |

Bruselj, 8.7.2008

COM(2008) 452 konč.

2006/0206 (COD)

MNENJE KOMISIJE

v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament, v zvezi s predlogomUREDBE EVROPSKEGA PARLAMENTA IN SVETAo prepovedi izvoza in varnem skladiščenju kovinskega živega srebra

O SPREMEMBI PREDLOGA KOMISIJE v skladu s členom 250(2) Pogodbe ES

2006/0206 (COD)

MNENJE KOMISIJE

v skladu s točko (c) tretjega pododstavka člena 251(2) Pogodbe ES o spremembah skupnega stališča Sveta, ki jih predlaga Evropski parlament, v zvezi s predlogom UREDBE EVROPSKEGA PARLAMENTA IN SVETA o prepovedi izvoza in varnem skladiščenju kovinskega živega srebra

1. Ozadje

Postopek

Komisija je 26. oktobra 2006 predložila Evropskemu parlamentu in Svetu predlog Uredbe o prepovedi izvoza in varnem skladiščenju kovinskega živega srebra za sprejetje s postopkom soodločanja, kakor je določeno v členu 251 Pogodbe ES.

Evropski ekonomsko-socialni odbor je predložil svoje mnenje dne 25. aprila 2007.

Evropski parlament je sprejel svoje stališče na prvi obravnavi dne 20. junija 2007.

Svet je sprejel svoje skupno stališče dne 20. decembra 2007. Evropski parlament je sprejel svoje stališče na drugi obravnavi 21. maja 2008.

2. Cilj predloga Komisije

Komisija je 28. januarja 2005 sprejela sporočilo Svetu in Evropskemu parlamentu o strategiji Skupnosti za živo srebro COM(2005) 20 konč..

Ukrep 5 določa, da „ Komisija namerava predlagati spremembo Uredbe (ES) št. 304/2003, da se postopno opusti izvoz živega srebra iz Skupnosti do leta 2011, kot proaktiven prispevek k predlaganemu prizadevanju, organiziranemu v svetovnem merilu, za postopno opustitev proizvodnje živega srebra in ustavitev ponovnega vstopa presežkov na trg. “

V skladu z ukrepom 9 bo „ Komisija sprejela ukrepe za skladiščenje živega srebra iz kloralkalne industrije, katerih časovni načrt bo usklajen z nameravano opustitvijo izvoza živega srebra do leta 2011. Komisija bo najprej proučila možnosti za dogovor z industrijskim sektorjem. “

Svet je 24. junija 2005 sprejel svoje sklepe o strategiji za živo srebro. Pozdravil je Sporočilo Komisije in poudaril „ pomen predloga o postopnem opuščanju izvoza živega srebra iz Skupnosti “. Poleg tega je pozval Komisijo, „ naj ukrepa čim prej … in predloži primerne predloge“ o „postopni opustitvi izvoza živega srebra iz Skupnosti in ukrepih za dosego varnega skladiščenja ali odstranjevanja živega srebra, med drugim iz kloralkalne industrije, v časovnem okviru, skladnem z nameravano opustitvijo izvoza živega srebra “.

Evropski parlament je 14. marca 2006 sprejel resolucijo, v kateri je pozdravil to strategijo in poudaril „pomen proaktivnega predloga Komisije o postopnem opuščanju izvoza kovinskega živega srebra … iz Skupnosti“ ter pozval Komisijo, da „sprejme ukrepe, s katerimi bo zagotovila varno skladiščenje vsega živega srebra iz kloralkalne industrije “.

Namen tega predloga Uredbe Evropskega parlamenta in Sveta je izvajanje ukrepov 5 in 9 strategije s prepovedjo izvoza kovinskega živega srebra iz Skupnosti in zagotavljanjem, da to živo srebro ne vstopi ponovno na trg ter da je varno skladiščeno. Glavni namen je omejiti dodatno povečanje svetovne onesnaženosti z živim srebrom, ki se je že sprostilo v okolje.

3. Pripombe Komisije

3.1 Splošno

Na plenarnem zasedanju 21. maja 2008 je Evropski parlament sprejel kompromisni sveženj 22 sprememb, ki je bil dogovorjen s Svetom, da se doseže soglasje ob drugi obravnavi.

Te spremembe zadevajo predvsem:

- obseg prepovedi izvoza (razširjena na dve spojini živega srebra in zmesi z visoko vsebnostjo živega srebra, da se prepreči izogibanje prepovedi izvoza kovinskega živega srebra)

- datum začetka veljavnosti prepovedi izvoza (15. marec 2011 namesto 1. julij 2011)

- povezavo med izmenjavo informacij ter poročilom o možnostih varnega odstranjevanja (strjevanje) za sprejem posebnih meril sprejemljivosti v okviru komitologije,

- razširjene zahteve glede poročanja in

- izboljšano klavzulo o reviziji.

Komisija sprejme vse te spremembe, saj so v skladu s splošnim namenom in značilnostmi tega predloga.

3.2 Spremenjeni predlog

V skladu s členom 250(2) Pogodbe ES Komisija spremeni svoj predlog, kot je navedeno zgoraj.